Diari Oficial de la Generalitat Valenciana


Sumari del DOGV 5576, del 13-08-2007 (2007/9051)

RESOLUCIÓ de 2 d'abril de 2007, del conseller d'Economia, Hisenda i Ocupació per la qual s'autoritza un reajustament de dotacions del capítol IV «Transferències corrents» del subprograma 322.52 «Formació professional ocupacional i contínua» que implica l'habilitació d'una línia de subvenció per a donar cobertura a la subscripció d'un conveni.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5576

Data del DOGV
:   13-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9051


Data del document
:   02-04-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * modificació pressupostària

RESOLUCIÓ de 2 d'abril de 2007, del conseller d'Economia, Hisenda i Ocupació per la qual s'autoritza un reajustament de dotacions del capítol IV «Transferències corrents» del subprograma 322.52 «Formació professional ocupacional i contínua» que implica l'habilitació d'una línia de subvenció per a donar cobertura a la subscripció d'un conveni. [2007/9051]  
El Servici Valencià d'Ocupació i Formació, en el marc de la política de formació professional ocupacional la gestió de la qual li ha sigut encomanada, té entre els seus objectius desenvolupar iniciatives que afavorisquen la qualificació professional dels treballadors, ocupats o desocupats, per a facilitar, si és el cas, la inserció laboral i millorar la competitivitat de les empreses.   
Amb aquest fi es planteja la conveniència de firmar un conveni de col'laboració amb El Corte Inglés SA per al desenvolupament d'accions formatives dirigides a desocupats per a millorar la seua qualificació, perfeccionament o reconversió professional, amb la finalitat d'inserir laboralment els alumnes que finalitzen les accions formatives en la plantilla del centre de pròxima obertura a la localitat d'Elx. Per a donar cobertura pressupostària a aquest conveni es proposa habilitar una línia de subvenció T5692 «Programa Formatiu d'El Corte Inglés«, en el capítol IV «Transferències Corrents», del subprograma 322.52 «Formació Professional Ocupacional i Contínua» dotant-la d'1.191.036,00 € que es minoraran de la línia genèrica T0933 «Formació professional a la mesura de les empreses» en aquest import, considerant que l'activitat que tracta de finançar-se s'ajusta a la prevista per a la línia mencionada.  
Vista la proposta de la directora general del SERVEF, de reajustament de crèdits en el capítol IV del subprograma 322.52 «Formació Professional Ocupacional i Contínua», d'inclusió de línia de subvenció T5692 «Programa Formatiu d'El Corte Inglés, SA».   
Vist l'informe favorable de la Intervenció Delegada en el SERVEF de data 8 de març de 2007 i de la Direcció General de Pressupostos i Despeses de 26 de març de 2007 i, tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; els articles 17 i 19 de la Llei 11/2006, de 27 de desembre, de Pressupostos de la Generalitat per a l'exercici 2007 i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Primer  
Habilitar una línia de subvenció nominativa T5692 «Programa Formatiu d'El Corte Inglés, SA», per a donar cobertura pressupostària a la subscripció del conveni; totes en el capítol IV del subprograma 322.52 «Formació Professional Ocupacional i Contínua», segons es detalla en l'annex.  
Segon  
Autoritzar un reajustament en els crèdits del capítol IV del subprograma pressupostari 322.52 «Formació Professional Ocupacional i Contínua», en les aplicacions que es detallen.  
Aplicacions pressupostàries de despesa que disminueixen: Import:  
70.82.74.4163.56026.0 Línia T0933 -1.191.036,00 €  
Aplicacions pressupostàries de despesa que augmenten: Import:  
21.47.79.1242.65927.0 Línia T5692 1.191.036,00 €  
València, 2 d'abril de 2007.- El conseller d'Economia, Hisenda I Ocupació: Gerardo Camps Devesa.  
ANNEX DE TRANSFERÈNCIES CORRENTS I  
LÍNIES DE SUBVENCIÓ EXERCICI 2007   
CODI: T5692  
DENOMINACIÓ: PROGRAMA FORMATIU D'EL CORTE INGLÉS, SA   
IMPORT: 1.191.036  
BENEFICIARIS: EL CORTE INGLÉS, SA  
NORM. REGUL.:  
DESCRIPCIÓ I FINALITATS: Realització d'accions formatives dirigides a desocupats a fi d'atendre l'increment de plantilla que es produirà en el grup d'El Corte Inglés, SA, com a conseqüència de l'obertura d'un nou centre a la localitat d'Elx, amb un compromís d'inserció, almenys, del 60% dels alumnes finalitzats.  
CONVOCATÒRIA: NOMINATIVA  
AP. GV NO CONDICIONADA: 1.191.036 €   
FONS FINALISTES: I43001-FSE   
AP. CONDICIONADA GV   
FONS PROPIS: